LT Europos Sąjungos oficialusis leidinys C 173/22

PRANEŠIMAS APIE PARAIŠKAS IŠDUOTI LEIDIMĄ ŽVALGYTI SKYSTUS ARBA DUJINIUS ANGLIAVANDENILIUS VITA VADINAMOJE ZONOJE

ITALIJOS RESPUBLIKA – SICILIJOS REGIONAS

REGIONINIS PRAMONĖS GENERALINIS DIREKTORATAS – REGIONINĖ KALNAKASYBOS PRAMONĖS ADMINISTRACIJA

UFFICIO REGIONALE PER GLI IDROCARBURI E LA GEOTERMIA (U.R.I.G.)

2009/C 173/11

Edison S.p.A. bendrovė, kurios buveinė yra adresu: Milano, Foro Buonaparte no 31 (fiskalinis kodas Nr. 06722600019), 2006 m. gegužės 10 d. pateikė paraišką, o 2007 m. rugpjūčio 2 d. – papildomą paraišką, susijusią su taškų pakeitimais zonoje, skirtą l’Assessore per l’Industria (Pramonės generaliniam direktoriui), t. y. institucijai, įgaliotai išduoti kalnakasybos leidimus Sicilijos regione, įsisteigusioje adresu: Via Ugo La Malfa no 87/89 c.a.p. 90146 Palermo, pagal 2000 m. liepos 3 d. regioninį įstatymą L.R.S. Nr. 14, kuriuo perkeliamos ir taikomos Direktyvos 94/22/EB nuostatos, išduoti leidimą žvalgyti skystus arba dujinius angliavandenilius „Vita“ vadinamoje zonoje, užimančioje 68 210 ha, esančioje Sicilijos vakarų Palermo ir Trapani provincijose. Nurodyta teritorija šiaurėje rytuose ir pietuose ribojasi su laisva zona. Vakaruose ruože nuo F iki G taško ribojasi su koncesijos „Lippone-Mazara del Vallo“ zona.

Palermo provincijoje į zoną patenka Monreale komuna. Trapani provincijoje į zoną patenka šios komunos: Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo ir Mazara del Vallo.

Teritorijos, kurioje prašoma leidimo žvalgyti, perimetras apibrėžtas tęstine linija, einančia per taškus A, B, C, D, E, F ir G tokia tvarka:

A. Taškas yra 173 m aukštyje, į pietvakarius nuo Guarli vietovės, sutampantis su geležinkelio linijos Palermas–Trapanis tilto šiaurės rytų išsikišimu (apie 1 km į rytus nuo Fulgatore stoties).

B. Taškas yra 295 m aukštyje virš jūros lygio (C. Polizzi šiaurės vakarų iškyšulys) į pietryčius nuo Alcamo gyvenvietės;

C. Taškas sutampa su provincijos kelio Nr. 19 Ruderi di Salaparuta–Salaparuta 2-uoju kilometru, esančiu Contrada San Giuseppe vietovėje į pietryčius nuo Ruderi di Salaparuta vietovės.

D. Taškas yra trigonometrinis taškas 231 m aukštyje virš jūros lygio šalia C. del Barone de Contrada Baigta vietovės, apie 575 m į pietus nuo sankryžos „Le quattro vie“.

E. Taškas yra trigonometrinis taškas 151 m aukštyje virš jūros lygio Contrada Trinità vietovėje, sutampantis su Trinità bažnyčios pietryčių pusės išsikišimu.

F. Taškas yra sušokusio cemento kolona, 200 m aukštyje esančio šulinio lygyje, apie 275 m į rytus nuo senojo vulkaninių akmenų kelio, einančio į pietus link Borgo Aquila to paties pavadinimo vietovėje. Jis sutampa su „Lippone-Mazara del Vallo“ koncesijos F tašku.

G. Taškas yra sušokusio cemento kolona, esanti Case Aquila vakarų pusės išsikišimo lygyje, to paties pavadinimo vietovėje 134 m aukštyje. Jis sutampa su „Lippone-Mazara del Vallo“ koncesijos G tašku.

Taškus F ir G atitinkančios kolonos sudaro prizmę, kurios pagrindas 20 cm kraštinių kvadratas, viršuje susijungiančios piramidinėmis plokštumomis, susidarančiomis iš suapvalintų horizontaliųjų prizmės ašių. Ant abiejų kolonų vertikaliosios plokštumos matomi du sukryžiuoti kūjai ir išgraviruotos raidės C.M., o priešingoje pusėje raidė, atsitinkanti F ir G taškus.

Geografinės koordinatės

Taškas Šiaurės platuma Rytų ilguma (M. Mario) A 37°57′05,01″ 00°14′43,79″ B 37°58′07,64″ 00°31′50,97″ C 37°46′24,84″ 00°32′34,14″ D 37°40′59,76″ 00°25′46,21″ E 37°41′07,85″ 00°18′08,96″ F 37°44′40,50″ 00°17′07,60″ G 37°45′41,20″ 00°16′23,50″

Suinteresuotieji subjektai paraišką išduoti leidimą žvalgyti šioje zonoje gali pateikti per 90 dienų nuo šio pranešimo paskelbimo Europos Sąjungos oficialiajame leidinyje. Po šios datos gautos paraiškos nebus nagrinėjamos. Dekretas dėl žvalgymo leidimų išdavimo bus priimtas per šešis mėnesius nuo galutinio leistino konkuruojančių subjektų paraiškų pateikimo termino. Laikydamiesi Direktyvos 94/22/EB 5 straipsnio 1 dalies taip pat pranešame, kad žvalgymo leidimų, gavybos leidimų ir eksploatavimo leidimų išdavimo kriterijai jau buvo paskelbti 1998 m. gruodžio 19 d. Europos Sąjungos oficialiajame leidinyje Nr. C 396, darant nuorodą į 1996 m. lapkričio 25 d. Respublikos Prezidento dekreto Nr. 625 (paskelbto Gazzetta ufficiale della Repubblica Italiana (Italijos oficialusis leidinys) nuostatas, kuriomis į Italijos teisę perkeliamos ir taikomos minėtos direktyvos nuostatos, ir patikslinti minėtu 2000 m. liepos 3 d. Sicilijos regiono įstatymu Nr. 14, 2000 m. liepos 7 d. paskelbtu Gazzetta Ufficiale della Regione Siciliana (Sicilijos regiono oficialusis leidinys) Nr. 32.

Veiklos ir jos nutraukimo sąlygos ir kriterijai yra apibrėžti minėtame 2000 m. liepos 3 d. Sicilijos regiono įstatyme Nr. 14 ir tipinėse specifikacijose (disciplinare tipo), kurias Pramonės generalinis direktorius priėmė 2003 m. spalio 30 d. dekretu Nr. 91 ir 2004 m. spalio 20 d. dekretu Nr. 88 bei paskelbė 2003 m. lapkričio 14 d.Gazzetta Ufficiale della Regione Siciliana Nr. 49 ir 2004 m. lapkričio 5 d. minėto leidinio Nr. 46 I dalyje.

Paraiškos dokumentus reikia pristatyti į Regioninį angliavandenilių ir geotermijos biurą (l'Ufficio Regionale per gli Idrocarburi) ir į Regioninį kalnakasybos pramonės departamentą (la Geotermia Dipartimento Regionale dell’Industria e delle Miniere) adresu: Via Ugo La Malfa no 101 c.a.p., 90146 Palermo, Italia, kad suinteresuotieji subjektai galėtų su jais susipažinti.